三傷頌 其二
作者：伏牛上人
朝代：唐

paragraphs: 傷嗟鵽刀鳥，夜夜啼天曉。
墜翼柳攀枝，（「柳」，一作「脚」。
）身隨露葉低，影逐風枝裊。
一種情相生，爾獨何枯槁。
（「一種」二句，一作「一種情想生，尔何獨枯栲」。
）驅驅飲啄稀，役役飛騰少。
不是官所差，都緣業所造。
（「都緣」句，一作「有緣業力造」。
）亦似世間人，貪生不覺老。
喫著能幾多，强自縈煩惱。
咄絡無眼人，（「無眼人」，一作「無眠人」。
）織絡何時了。
只爲一六迷，遂成十二到。
（「到」，一作「倒」。
）{歠欠=鳥}刀{歠欠=鳥}刀林裏叫，（「叫」，一作「啼」。
）山僧山僧床上笑。
有人會意解推尋，不假三祇便成道。
（「有人」二句，一作「有人會意解推尋，不歷僧祗便成道」。
）。